               EURÓPSKA KOMISIA
            V Bruseli7. 10. 2020
            COM(2020) 637 final
            Odporúčanie
            ROZHODNUTIE RADY,
            ktorým sa Komisia poveruje začatím rokovaní v mene Európskej únie s cieľom uzavrieť rybársku dohodu so Spojeným kráľovstvom Veľkej Británie a Severného Írska a s Nórskym kráľovstvom

               DÔVODOVÁ SPRÁVA

               1.KONTEXT NÁVRHU

               •Dôvody a ciele návrhu

               Po vystúpení Spojeného kráľovstva Veľkej Británie a Severného Írska (ďalej len „Spojené kráľovstvo“) z Európskej únie mnohé populácie rýb v Severnom mori nemožno už viac považovať za populácie, ktoré bilaterálne spoločne využívajú len Európska únia a Nórske kráľovstvo. Tieto populácie sa vyskytujú vo vodách Únie a vo vodách, ktoré patria pod zvrchovanosť Spojeného kráľovstva a Nórskeho kráľovstva.

               V súlade s článkom 63 ods. 1 Dohovoru Organizácie Spojených národov o morskom práve
                  1
                a vzhľadom na celkové vzťahy medzi Európskou úniou, Spojeným kráľovstvom a Nórskym kráľovstvom je dôležité spolupracovať na zaistení trvalo zodpovedného rybolovu, ktorým sa zaručí dlhodobá ochrana a udržateľné využívanie morských biologických zdrojov.

               Európska únia sa na tento účel usiluje uzavrieť so Spojeným kráľovstvom a s Nórskym kráľovstvom rybársku dohodu.

               Preto by sa mali začať rokovania so Spojeným kráľovstvom a s Nórskym kráľovstvom s cieľom uzavrieť rybársku dohodu medzi Európskou úniou a Spojeným kráľovstvom a Nórskym kráľovstvom.

               •Súlad s existujúcimi ustanoveniami v tejto oblasti politiky

               V súlade s cieľmi stanovenými v nariadení Európskeho parlamentu a Rady (EÚ) č. 1380/2013
                  2
                o spoločnej rybárskej politike (SRP) by sa v dohode mal stanoviť rámec pre riadenie spoločne využívaných populácií rýb, ako aj podmienky prístupu do vôd a k zdrojom. Malo by sa ňou zabezpečiť trvalé zodpovedné rybárstvo, ktoré zaručuje dlhodobú ochranu a udržateľné využívanie morských biologických zdrojov v súlade s príslušnými zásadami medzinárodného práva.

               Súčasťou ustanovení o rybárstve by mala byť spolupráca pri vypracovaní opatrení na udržateľné využívanie a ochranu zdrojov, ako aj zamedzenie odhadzovania úlovkov. Takéto opatrenia by mali byť nediskriminačné a mali by sa riadiť vedecky podloženým prístupom zameraným na cieľ sledujúci dosiahnutie maximálneho udržateľného výnosu v prípade dotknutých populácií. Dohoda by mala obsahovať ustanovenia o spolupráci v oblasti kontroly a presadzovania práva, zberu údajov a vedeckého odporúčania.

               •Súlad s ostatnými politikami Únie

               Počas celého procesu rokovaní sa bude konzultovať so všetkými zainteresovanými útvarmi Komisie.

               2.PRÁVNY ZÁKLAD, SUBSIDIARITA A PROPORCIONALITA

               •Právny základ

               Právnym základom tohto rozhodnutia je Zmluva o fungovaní Európskej únie (ZFEÚ), konkrétne jej piata časť (Vonkajšia činnosť Únie) hlava V (Medzinárodné dohody) článok 218, kde sa uvádza postup pre rokovania a uzatváranie dohôd medzi EÚ a tretími krajinami.

               •Subsidiarita (v prípade inej ako výlučnej právomoci)

               Neuplatňuje sa, ide o výlučnú právomoc.

               •Proporcionalita

               Toto rozhodnutie je primerané stanovenému cieľu.

               •Výber nástroja

               Tento nástroj vychádza z článku 218 ods. 3 a článku 218 ods. 4 ZFEÚ.

               3.VÝSLEDKY HODNOTENÍ EX POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU

               •Hodnotenia ex post/kontroly vhodnosti existujúcich právnych predpisov

               Neuplatňuje sa.

               •Konzultácie so zainteresovanými stranami

               Neuplatňuje sa.

               •Získavanie a využívanie expertízy

               Neuplatňuje sa.

               •Posúdenie vplyvu

               Neuplatňuje sa.

               •Regulačná vhodnosť a zjednodušenie

               Po vystúpení Spojeného kráľovstva Veľkej Británie a Severného Írska (ďalej len „Spojené kráľovstvo“) z Európskej únie mnohé populácie rýb v Severnom mori nemožno už viac považovať za populácie, ktoré na dvojstrannom základe spoločne obhospodarujú len Európska únia a Nórske kráľovstvo. Tieto populácie sa vyskytujú vo vodách Únie a vo vodách, ktoré patria pod zvrchovanosť Spojeného kráľovstva a Nórskeho kráľovstva.

               V súlade s článkom 63 ods. 1 Dohovoru Organizácie Spojených národov o morskom práve
                  3
                Európska únia, Spojené kráľovstvo a Nórske kráľovstvo by sa mali dohodnúť na opatreniach, ktoré sú potrebné na koordináciu a zaručenie ochrany a vývoja dotknutých populácii rýb v Severnom mori.

               Európska únia sa na tento účel usiluje uzavrieť so Spojeným kráľovstvom a s Nórskym kráľovstvom rybársku dohodu (ďalej len „dohoda“).

               •Základné práva

               Neuplatňuje sa.

               4.VPLYV NA ROZPOČET

               Neuplatňuje sa.

               5.ĎALŠIE PRVKY

               •Plány vykonávania, spôsob monitorovania, hodnotenia a podávania správ

               Neuplatňuje sa.

               •Vysvetľujúce dokumenty (v prípade smerníc)

               Neuplatňuje sa.

               •Podrobné vysvetlenie konkrétnych ustanovení návrhu

               Komisia odporúča, aby:

               – Rada poverila Komisiu začatím a vedením rokovaní o uzavretí rybárskej dohody so Spojeným kráľovstvom Veľkej Británie a Severného Írska a s Nórskym kráľovstvom,

               – Komisia bola vymenovaná za vyjednávača EÚ v tejto veci,

               – Komisia viedla rokovania na základe konzultácií s osobitným výborom podľa ustanovení Zmluvy o fungovaní Európskej únie,

               – Rada schválila smernice na rokovania pripojené k tomuto odporúčaniu.

               Odporúčanie

               ROZHODNUTIE RADY,

               ktorým sa Komisia poveruje začatím rokovaní v mene Európskej únie s cieľom uzavrieť rybársku dohodu so Spojeným kráľovstvom Veľkej Británie a Severného Írska a s Nórskym kráľovstvom

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 218 ods. 3 a 4,

               so zreteľom na odporúčanie Komisie,

               keďže:

               (1)Po vystúpení Spojeného kráľovstva Veľkej Británie a Severného Írska (ďalej len „Spojené kráľovstvo“) z Európskej únie mnohé populácie rýb v Severnom mori nemožno už viac považovať za populácie, ktoré na dvojstrannom základe spoločne obhospodarujú len Európska únia a Nórske kráľovstvo. Tieto populácie sa vyskytujú vo vodách Únie a vo vodách, ktoré patria pod zvrchovanosť Spojeného kráľovstva a Nórskeho kráľovstva.

               (2)V súlade s článkom 63 ods. 1 Dohovoru Organizácie Spojených národov o morskom práve
                  4
                a vzhľadom na celkové vzťahy medzi Európskou úniou, Spojeným kráľovstvom a Nórskym kráľovstvom je dôležité spolupracovať na zaistení trvalo zodpovedného rybolovu, ktorým sa zaručí dlhodobá ochrana a udržateľné využívanie morských biologických zdrojov.

               (3)Európska únia sa na tento účel usiluje uzavrieť so Spojeným kráľovstvom a s Nórskym kráľovstvom rybársku dohodu.

               (4)Preto by sa mali začať rokovania so Spojeným kráľovstvom a s Nórskym kráľovstvom s cieľom uzavrieť rybársku dohodu medzi Európskou úniou a Spojeným kráľovstvom a Nórskym kráľovstvom,

               PRIJALA TOTO ROZHODNUTIE:

               Článok 1

               Komisia sa týmto poveruje začať rokovania so Spojeným kráľovstvom Veľkej Británie a Severného Írska a s Nórskym kráľovstvom s cieľom uzavrieť rybársku dohodu.

               Článok 2

               Tieto rokovania budú prebiehať na základe konzultácií s pracovnou skupinou Rady pre vonkajšiu rybársku politiku a v súlade so smernicami na rokovania Rady stanovenými v prílohe k tomuto rozhodnutiu.

               Článok 3

               Toto rozhodnutie je určené Komisii.

               V Bruseli

                     Za Radu

                     predseda

                     (1)

                        Dohovor Organizácie Spojených národov o morskom práve, Ú. v. ES L 179, 23.6.1998, s. 3.

                     (2)

                        Ú. v. EÚ L 354, 28.12.2013, s. 22.

                     (3)

                        Dohovor Organizácie Spojených národov o morskom práve, Ú. v. ES L 179, 23.6.1998, s. 3.

                     (4)

                        Dohovor Organizácie Spojených národov o morskom práve, Ú. v. ES L 179, 23.6.1998, s. 3.

    ---documentbreak---

               EURÓPSKA KOMISIA
            V Bruseli7. 10. 2020
            COM(2020) 637 final
            PRÍLOHA
            k
            odporúčaniu naROZHODNUTIE RADY,
            ktorým sa Komisia poveruje začatím rokovaní v mene Európskej únie s cieľom uzavrieť rybársku dohodu so Spojeným kráľovstvom Veľkej Británie a Severného Írska a s Nórskym kráľovstvom

               PRÍLOHA

               Smernice na rokovania o rybárskej dohode so Spojeným kráľovstvom Veľkej Británie a Severného Írska a s Nórskym kráľovstvom

               I.Všeobecný kontext A ÚČEL RYBÁRSKEJ DOHODY

               Po vystúpení Spojeného kráľovstva Veľkej Británie a Severného Írska (ďalej len „Spojené kráľovstvo“) z Európskej únie mnohé populácie rýb v Severnom mori nemožno už viac považovať za populácie, ktoré bilaterálne spoločne využívajú len Európska únia a Nórske kráľovstvo. Tieto populácie sa vyskytujú vo vodách Únie a vo vodách, ktoré patria pod zvrchovanosť Spojeného kráľovstva a Nórskeho kráľovstva.

               V súlade s článkom 63 ods. 1 Dohovoru Organizácie Spojených národov o morskom práve
                  1
                Európska únia, Spojené kráľovstvo a Nórske kráľovstvo by sa mali dohodnúť na opatreniach, ktoré sú potrebné na koordináciu a zaručenie ochrany a vývoja dotknutých populácii rýb v Severnom mori.

               Európska únia sa na tento účel usiluje uzavrieť so Spojeným kráľovstvom a s Nórskym kráľovstvom rybársku dohodu (ďalej len „dohoda“).

               II.OBSAH RYBÁRSKEJ DOHODY

               1.Dohoda by mala stanovovať rámec pre riadenie spoločne využívaných populácií rýb, ako aj podmienky prístupu do vôd a k zdrojom. Mala by zabezpečovať trvalé zodpovedné rybárstvo, ktoré zaručuje dlhodobú ochranu a udržateľné využívanie morských biologických zdrojov v súlade s príslušnými zásadami medzinárodného práva.

               2.Súčasťou ustanovení o rybárstve by mala byť spolupráca pri vypracovávaní opatrení na udržateľné využívanie a ochranu zdrojov, ako aj zamedzenie odhadzovania úlovkov. Takéto opatrenia by mali byť nediskriminačné a mali by sa riadiť vedecky podloženým prístupom zameraným na cieľ sledujúci dosiahnutie maximálneho udržateľného výnosu v prípade dotknutých populácií. Dohoda by mala obsahovať ustanovenia o spolupráci v oblasti kontroly a presadzovania práva, zberu údajov a vedeckého odporúčania.

               3.Dohoda by mala zahŕňať dojednania na dodržiavanie rybolovných činností Únie a zabránenie ekonomickému premiestňovaniu rybolovných činností strán dohody.

               4.Ustanovenia dohody by mali dodržiavať existujúce podmienky recipročného prístupu a podiely kvót na základe tradičnej činnosti flotily Únie, ako sa uvádza v rámcovej dohode o rybárstve medzi Európskou úniou a Nórskym kráľovstvom
                  2
               , a preto:

               1.dodržiavať neustály recipročný prístup plavidiel Únie, Spojeného kráľovstva a Nórskeho kráľovstva do vôd Únie, Spojeného kráľovstva a Nórskeho kráľovstva;

               2.dodržiavať stabilné podiely kvót, ktoré možno upraviť iba so súhlasom priamo dotknutých strán;

               3.zahŕňať podmienky upravujúce prevody a výmeny kvót a stanovovanie ročného alebo viacročného celkového povoleného výlovu alebo obmedzení rybolovného úsilia na základe dlhodobých stratégií riadenia;

               4.vymedziť podmienky získavania oprávnení na rybolov a pravidlá, ktorými sa zabezpečí rovnaké zaobchádzanie a dodržiavanie predpisov, vrátane spoločných kontrolných a inšpekčných činností;

               5.stanoviť vhodný inštitucionálny rámec pre spoluprácu pri ochrane a riadení spoločne obhospodarovaných populácií rýb.

               6.Dohoda by sa mala uzavrieť včas, aby sa mohla použiť na určenie rybolovných možností na prvý rok po uplynutí prechodného obdobia podľa dohody o vystúpení.

                     (1)

                        Dohovor Organizácie Spojených národov o morskom práve, Ú. v. ES L 179, 23.6.1998, s. 3.

                     (2)

                        Ú. v. ES L 226, 29.8.1980, s. 47.


               EURÓPSKA KOMISIA
            V Bruseli20. 10. 2020
            COM(2020) 658 final
            Odporúčanie
            ROZHODNUTIE RADY,
            ktorým sa mení rozhodnutie Rady z 23. novembra 1998 o otázkach výmenných kurzov týkajúcich sa franku CFA a komorského franku (98/683/ES)

               DÔVODOVÁ SPRÁVA

               1.KONTEXT NÁVRHU

               •Dôvody a ciele návrhu

                  Francúzsko a štáty Západoafrickej hospodárskej a menovej únie (ďalej len „UEMOA“) sa v roku 2019 zapojili do diskusie o reforme svojej spolupráce v otázkach výmenných kurzov. Ich spolupráca v súčasnosti vychádza z dohody o spolupráci zo 4. decembra 1973 a súvisiacej dohody o zárukách, ktorá bola podpísaná v roku 1973 a upravená v rokoch 2005 a 2014. Účelom tejto reformy je pomôcť modernizovať UEMOA a uľahčiť jej postupné rozširovanie na ďalšie štáty Hospodárskeho spoločenstva západoafrických štátov (CEDEAO).

                  Výsledkom diskusií medzi Francúzskom a štátmi UEMOA o ich súčasnej spolupráci bol spoločný návrh reformy fungovania UEMOA. Reforma je založená na štyroch osiach. Po prvé, zmena názvu franku CFA na „ECO“ v priebehu roku 2020. Druhým cieľom je zrušiť povinnosť štátov UEMOA centralizovať devízové rezervy na účet francúzskej štátnej pokladnice. Po tretie, cieľ sa týka vystúpenia Francúzska z rozhodovacích orgánov v rámci orgánov UEMOA. Po štvrté, prebieha paralelné vytváranie dialógu medzi príslušnými orgánmi a zavádzanie mechanizmov dohľadu nad rizikami.

                  Aby mohla byť táto reforma konkrétnejšia, Francúzsko podpísalo so svojimi partnermi UEMOA 22. decembra 2019 novú dohodu o spolupráci, ktorá má po nadobudnutí platnosti nahradiť existujúcu dohodu zo 4. decembra 1973. K tejto novej dohode bude pripojená dohoda o zárukách, ktorá sa uzavrie s Centrálnou bankou západoafrických štátov (BCEAO). Treba poznamenať, že reforma sa nedotýka základných čŕt existujúcej spolupráce v otázkach výmenných kurzov medzi Francúzskom a štátmi UEMOA. Týka sa najmä zachovania konvertibility medzi eurom a frankom CFA pri pevnej parite s podporou neobmedzenej a bezpodmienečnej rozpočtovej záruky zo strany Francúzska.

                  Na existujúcu a budúcu dohodu o spolupráci medzi Francúzskom a štátmi UEMOA nemožno nazerať izolovane od práva Únie. Únia má od zavedenia eura výlučnú právomoc v otázkach menovej politiky a výmenných kurzov pre členské štáty, ktorých menou je euro. Francúzsko je členský štát, ktorého menou je od 1. januára 1999 euro. Podľa článku 2 ZFEÚ, ak zmluvy prenesú na Úniu výlučnú právomoc v určitej oblasti, len Únia môže vykonávať legislatívnu činnosť a prijímať právne záväzné akty. Členské štáty tak môžu urobiť len vtedy, ak ich na to splnomocní Únia. V súlade s článkom 109 ods. 3 Zmluvy o založení Európskeho spoločenstva Rada vo svojom rozhodnutí z 23. novembra 1998 (98/683/ES) splnomocnila Francúzsko, aby po nahradení francúzskeho franku eurom pokračovalo v súčasných dohodách týkajúcich sa otázok výmenných kurzov s UEMOA, CEMAC a Komorami. Hoci Francúzsko malo povolenie pokračovať v existujúcich dohodách, nemalo oprávnenie tieto dohody nahradiť novými. Platí to aj v prípade, ak by bol hlavný predmet a právny režim upravujúci spoluprácu v oblasti výmenných kurzov medzi Francúzskom a jeho partnermi z UEMOA, CEMAC a Komor podobný, t. j. zabezpečenie konvertibility medzi menami týchto subjektov a eurom s podporou rozpočtovej záruky francúzskeho štátu.

                  Rozhodnutie Rady z 23. novembra 1998 je potrebné zmeniť s cieľom zabezpečiť zlučiteľnosť s výlučnou právomocou podľa práva Únie a ponúknuť právnu istotu. Francúzsku to umožní uzavrieť novú dohodu o spolupráci, ktorá nahradí existujúcu dohodu zo 4. decembra 1973. Zároveň sa zabezpečí, aby Francúzska republika mohla s ostatnými africkými partnermi uzatvárať nové dohody, ktoré nahradia existujúce dohody. Okrem toho by sa malo aktualizovať niekoľko ďalších ustanovení uvedeného rozhodnutia Rady, ktorými sa upravuje mechanizmus informácií a schvaľovania, aby sa ich uplatňovanie rozšírilo na všetky nové dohody s UEMOA alebo inými partnermi, ktorými sa nahrádzajú tie súčasné.

               •Súlad s ostatnými politikami Únie

                  Je nepravdepodobné, že by tieto dohody mali významný vplyv na vykonávanie jednotnej menovej politiky a politiky výmenných kurzov eurozóny. Pri záruke konvertibility pre frank CFA a komorský frank sa vychádza z rozpočtového záväzku Francúzskej republiky. Hoci pre Francúzsko to znamená fiškálne riziko v prípade, že by UEMOA aktivovala túto záruku, nepovažuje sa za pravdepodobné, že by to malo významný vplyv na fiškálnu pozíciu Francúzska.

               2.PRÁVNY ZÁKLAD, SUBSIDIARITA A PROPORCIONALITA

               •Právny základ

                  Právnym základom pre prijatie tohto odporúčania je článok 219 ods. 3 ZFEÚ (bývalý článok 109 ods. 3 Zmluvy o založení Európskeho spoločenstva). Zmluva o založení Európskeho spoločenstva bola použitá na prijatie rozhodnutia Rady z 23. novembra 1998 o otázkach výmenných kurzov týkajúcich sa franku CFA a komorského franku (98/683/ES). V článku 219 ods. 3 ZFEÚ sa stanovuje, že Rada na základe odporúčania Komisie a po konzultácii s ECB stanoví úpravy týkajúce sa prerokovania a uzatvárania dohôd týkajúcich sa otázok výmenných kurzov s jednou alebo viacerými tretími krajinami.

               •Subsidiarita (v prípade inej ako výlučnej právomoci)

                  Zásada subsidiarity sa neuplatňuje, pretože táto záležitosť patrí do výlučnej právomoci Únie v menových otázkach a otázkach výmenných kurzov.

               •Proporcionalita

               Cieľom navrhovaného odporúčania pre rozhodnutie Rady je splnomocniť Francúzsko, aby s UEMOA uzavrelo novú dohodu o spolupráci, ktorá nahrádza existujúcu dohodu zo 4. decembra 1973. Takisto je cieľom zabezpečiť, aby Francúzska republika mohla s ostatnými africkými partnermi uzatvárať nové dohody, ktoré nahradia existujúce dohody. Okrem toho sa aktualizuje niekoľko ďalších ustanovení uvedeného rozhodnutia Rady, ktorými sa upravuje mechanizmus informácií a schvaľovania, aby sa ich uplatňovanie rozšírilo na všetky nové dohody s UEMOA alebo inými partnermi, ktorými sa nahrádzajú tie súčasné. Odporúčanie preto obsahuje cielené zmeny na zabezpečenie takéhoto splnomocnenia Francúzska, ktoré neprekračujú rámec toho, čo je nevyhnutné na dosiahnutie vyššie uvedeného cieľa.

               •Výber nástroja

                  Ak je potrebné prerokovať dohody týkajúce sa otázok menového režimu alebo režimu výmenných kurzov, v článku 219 ods. 3 ZFEÚ sa stanovuje, aby sa na určenie vhodných mechanizmov rokovania a uzatvárania takýchto dohôd použilo odporúčanie Komisie Rade.

               •Podrobné vysvetlenie konkrétnych ustanovení návrhu

                  Odporúčanie Komisie Rade obsahuje dva články.

                  Prvý článok obsahuje zmeny názvu a článkov 3, 4 a 5 rozhodnutia Rady z 23. novembra 1998.

                  Zmenou názvu a článku 3 uvedeného rozhodnutia sa zohľadňuje možný vývoj v budúcnosti, pokiaľ ide o premenovanie franku CFA a komorského franku. Z tohto dôvodu sa odkazy na frank CFA nahrádzajú všeobecným pojmom mena príslušných menových únií. To isté sa vykonáva v prípade komorského franku so všeobecným odkazom na menu Komor.

                  Zmenami článkov 4 a 5 uvedeného rozhodnutia sa Francúzsku povoľuje nahradiť svoje existujúce dohody s UEMOA, CEMAC a Komormi novými dohodami týkajúcimi sa otázok výmenných kurzov a na všetky nové dohody sa vzťahujú rovnaké pravidlá týkajúce sa zapojenia príslušných orgánov Únie, ako sú existujúce pravidlá, aby sa zabezpečila kontinuita uplatniteľného mechanizmu informácií a schvaľovania, ktorý stanovila Rada v roku 1998.

                  Druhým článkom sa zaisťuje, aby rozhodnutie určené Francúzsku bolo uplatniteľné odo dňa oznámenia rozhodnutia Rady Francúzskej republike.

               Odporúčanie

               ROZHODNUTIE RADY,

               ktorým sa mení rozhodnutie Rady z 23. novembra 1998 o otázkach výmenných kurzov týkajúcich sa franku CFA a komorského franku (98/683/ES)

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 219 ods. 3,

               so zreteľom na odporúčanie Európskej komisie,

               so zreteľom na stanovisko Európskej centrálnej banky(
                  1
               ),

               keďže:

               (1)Únia má výlučnú právomoc v menových otázkach a otázkach výmenných kurzov v členských štátoch, ktorých menou je euro. Ak zmluvy prenesú na Úniu výlučnú právomoc v určitej oblasti, môže legislatívnu činnosť vykonávať a prijímať právne záväzné akty len Únia, pričom členské štáty tak môžu urobiť len vtedy, ak ich na to Únia splnomocní.

               (2)Podľa článku 219 ods. 3 zmluvy má Rada určiť vhodné mechanizmy rokovania a uzatvárania dohôd týkajúcich sa otázok menového režimu alebo režimu výmenných kurzov.

               (3)Francúzsko uzatvorilo pred zavedením eura niekoľko dohôd s UEMOA (Union économique et monétaire ouest-africaine), CEMAC (Communauté économique et monétaire de l'Afrique Centrale) a Komormi, ktoré mali zaručiť konvertibilitu franku CFA a komorského franku na francúzsky frank pri pevnej parite(
                  2
               ). Po nahradení francúzskeho franku eurom 1. januára 1999 Rada oprávnila Francúzsko k tomu, aby pokračovalo v existujúcich dohodách (ďalej len „súčasné dohody“) o otázkach výmenných kurzov s UEMOA, CEMAC a Komormi podľa rámca stanoveného v rozhodnutí Rady z 23. novembra 1998 (98/683/ES) („rozhodnutie Rady“)(
                  3
               ).

               (4)Francúzsko môže v súlade s článkami 4 a 5 rozhodnutia 98/683/ES rokovať o úpravách existujúcich dohôd a uzatvárať úpravy týchto dohôd, ktoré buď zachovajú, alebo zmenia povahu alebo rozsah pôsobnosti existujúcich dohôd.

               (5)Francúzsko a štáty UEMOA sú v procese nahradenia svojej existujúcej dohody zo 4. decembra 1973 novou dohodou o spolupráci o otázkach výmenných kurzov. Táto dohoda bola podpísaná 21. decembra 2019. Je k nej pripojená nová dohoda o zárukách, ktorá sa uzavrie s Centrálnou bankou štátov UEMOA. Francúzska vláda predložila 22. mája 2020 Národnému zhromaždeniu návrh zákona, ktorým sa ratifikuje nová dohoda o spolupráci.

               (6)Na nahradenie existujúcich dohôd o otázkach výmenných kurzov medzi Francúzskom, UEMOA, CEMAC a Komormi, ako to v súčasnosti chcú dosiahnuť Francúzsko a UEMOA, sa nevzťahujú články 4 a 5 rozhodnutia 98/683/ES. Platí to aj v prípade, že povaha a rozsah pôsobnosti týchto nových dohôd o spolupráci zostanú nezmenené, konkrétne aby sa zabezpečila konvertibilita medzi eurom a menami UEMOA, CEMAC a Komor pri pevnej parite s podporou rozpočtového záväzku Francúzska.

               (7)Francúzsko by malo mať právomoc nahradiť platné dohody s UEMOA, CEMAC a Komormi. V súlade s rozhodnutím Rady 98/683/ES by sa mali naďalej uplatňovať rôzne existujúce postupy, a to v závislosti od toho, či nahradenie ovplyvňuje alebo neovplyvňuje povahu alebo rozsah pôsobnosti týchto dohôd. V oboch prípadoch bude potrebné pred nahradením dohôd následnými dohodami zapojiť príslušné orgány Únie v súlade s existujúcim mechanizmom výmeny a schvaľovania informácií.

               (8)Rozhodnutie 98/683/ES by sa preto malo zodpovedajúcim spôsobom zmeniť,

               PRIJALA TOTO ROZHODNUTIE:

               Článok 1

               Rozhodnutie 98/683/ES sa mení takto:

               1.Názov sa nahrádza textom „Rozhodnutie Rady z 23. novembra 1998 o otázkach výmenných kurzov týkajúcich sa mien UEMOA, CEMAC a Komor (98/683/ES)“.

               2.Články 3, 4 a 5 sa nahrádzajú takto:

               „Článok 3

               Príslušné francúzske orgány pravidelne informujú Komisiu, Európsku centrálnu banku a Hospodársky a finančný výbor o vykonávaní dohôd. Francúzske orgány informujú Hospodársky a finančný výbor pred zmenami parity medzi eurom a menami UEMOA, CEMAC alebo Komor.

               Článok 4

                Francúzsko môže rokovať o úpravách súčasných dohôd a uzatvárať úpravy týchto dohôd alebo ich nahradiť, pokiaľ sa nezmení povaha alebo rozsah pôsobnosti týchto dohôd. O týchto zmenách vopred informuje Komisiu, Európsku centrálnu banku a Hospodársky a finančný výbor.

               Článok 5

               Akékoľvek plány na zmenu povahy alebo rozsahu pôsobnosti týchto dohôd, či už prostredníctvom zmeny alebo nahradenia, predloží Francúzsko Komisii, Európskej centrálnej banke a Hospodárskemu a finančnému výboru. Takéto plány si vyžadujú schválenie Radou na základe odporúčania Komisie a po konzultácii s Európskou centrálnou bankou.“

               Článok 2

               Toto rozhodnutie je určené Francúzskej republike.

               V Bruseli

                     Za Radu

                     predseda

                     (1)

                        […], Ú. v. EÚ, C XX/XX, D.M.R.

                     (2)

                        Convention de coopération monétaire du 23 novembre 1972 entre les États membres de la Banque des États de l'Afrique centrale (BEAC) et la République française, v znení zmien; Convention de compted'opérations du 13 mars 1973 entre le ministre de l'Économie et des Finances de la République Française et le Président du Conseil de l'administration de la Banque des États de l'Afrique Centrale, v znení zmien;Accord de coopération du 4 décembre 1973 entre la République française et les Républiques membres de l'union monétaire ouest-africaine, v znení zmien; Convention de compte d'opérations du 4 décembre 1973 entre le ministre de l'Économie et des Finances de la République Française et le Président du conseil des ministres de l'Union monétaire ouest-africaine, v znení zmien; Accord de coopération monétaire du 23 novembre 1979 entre la République française et la République fédérale islamique des Comores, v znení zmien; Convention de compte d'opérations du 23 novembre 1979 entre le ministre de l'Économie et des Finances de la République Française et le ministre des Finances, de l'Économie et du Plan de la République fédérale des Comores, v znení zmien.

                     (3)

                        Ú. v. EÚ L 320, 28.11.1998, s. 58 – 59.


               EURÓPSKA KOMISIA
            V Bruseli9. 12. 2020
            COM(2020) 787 final
            Odporúčanie
            ROZHODNUTIE RADY
            o poverení začať rokovania o novej rybárskej dohode medzi Európskou úniou a Nórskym kráľovstvom

               DÔVODOVÁ SPRÁVA

               1.KONTEXT NÁVRHU

               •Dôvody a ciele návrhu

               Komisia navrhuje začať rokovania s Nórskom o novej rybárskej dohode, ktorou sa stanoví rámec pre riadenie spoločne využívaných populácií rýb, ako aj pre prístup k vodám a zdrojom.

               Nórsko uviedlo, že vzhľadom na vystúpenie Spojeného kráľovstva z Európskej únie chce nahradiť súčasnú Dohodu o rybolove medzi Nórskym kráľovstvom a Európskym hospodárskym spoločenstvom (ďalej len „dohoda z roku 1980“). Nórsko v júli oznámilo Komisii, že k 15. septembru 2020 zvažuje vypovedať dohodu, čím by začala plynúť deväťmesačná výpovedná lehota, a platnosť dohody by teda skončila 15. júna 2021. Vypovedaním dohody bez jej nahradenia by prestal existovať právny základ pre recipročný prístup k vodám, čo by malo negatívny vplyv na flotily EÚ. Deväťmesačné obdobie by však pre Úniu znamenalo, že by mala k dispozícii mimoriadne krátku lehotu na stanovenie svojej rokovacej pozície a uzavretie novej dohody, čím by sa neistota ešte viac prehĺbila

                  Dohoda z roku 1980 je hlavnou dvojstrannou dohodou, ktorou sa riadia vzťahy Únie s Nórskom v oblasti rybolovu. Vzťahuje sa na všetky spoločne riadené populácie v Severnom mori, Skagerraku a Kattegate a poskytuje právny základ pre každoročné konzultácie s cieľom stanoviť rybolovné možnosti a rozhodnúť o ďalších aspektoch spoločného riadenia, ako je napríklad kontrola. Je tiež úzko prepojená s niekoľkými ďalšími dohodami: dohodou z Oporta (uzavretá v čase podpisu Dohody o EHP), susedskou dohodou medzi Švédskom a Nórskom a dohodou o Skagerraku a Kattegate.

                  Zatiaľ čo sa na niektoré rybolovné možnosti bude vzťahovať nová samostatná dohoda medzi Spojeným kráľovstvom, Nórskom a Úniou, iné populácie rýb zostanú pod výlučnou zvrchovanosťou Únie a Nórska.

                  Vzhľadom na želanie Nórska nahradiť dohodu z roku 1980 a v súlade s článkom 63 ods. 1 Dohovoru Organizácie Spojených národov o morskom práve
                     1
                  , by sa Únia a Nórsko mali dohodnúť na opatreniach potrebných na koordináciu a zabezpečenie ochrany a rozvoja spoločne riadených populácií v severovýchodnom Atlantiku.

                  Nórsko súhlasilo so začatím rokovaní o novej dohode, aby vypovedaním existujúcej dohody nedošlo k vzniku právneho vákua, čo by malo významný vplyv na činnosti flotíl EÚ. Do ukončenia týchto rokovaní zostáva dohoda z roku 1980 v platnosti. Nórsko súhlasilo pod podmienkou, že rokovania sa začnú v januári 2021. Tieto rokovania budú prebiehať súbežne s trojstrannými rokovaniami so Spojeným kráľovstvom.

               Európska únia sa na tento účel usiluje uzavrieť s Nórskym kráľovstvom novú rybársku dohodu („nová dohoda“).

               •Súlad s existujúcimi ustanoveniami v tejto oblasti politiky

                  Základom dohovorov o rybárstve medzi Európskou úniou a Nórskom je od 16. júna 1980 „Dohoda o rybolove medzi Nórskym kráľovstvom a Európskym hospodárskym spoločenstvom“. Dohoda z roku 1980, ktorá sa vzťahuje na Severné more a severovýchodný Atlantik, je najdôležitejšou dohodou o rybárstve, ktorú Únia uzavrela s inou krajinou, pokiaľ ide o výmenu rybolovných možností a opatrení v oblasti spoločného riadenia. Po uplynutí počiatočného obdobia 10 rokov sa dohoda každých 6 rokov automaticky obnovuje, pokiaľ ju jedna zo zmluvných strán nevypovie, čím začne plynúť deväťmesačná výpovedná lehota. Dohoda sa naposledy automaticky obnovila v roku 2015, a to na obdobie končiace 16. júnom 2021.

                  Dohoda z roku 1980 tvorí právny základ pre dohody o celkovom povolenom výlove (TAC) pre spoločne riadené populácie a pre recipročný prístup, ktorý umožňuje plavidlám zmluvných strán loviť vo vodách druhej strany. Nová dohoda by mala zachovať existujúce podmienky recipročného prístupu, ako aj podiely kvót, vychádzajúc pritom z tradičnej činnosti flotily Únie.

                  Nová dohoda bude patriť do širšieho rozsahu pôsobnosti spoločnej rybárskej politiky (SRP). Poskytne základ pre vzťahy v oblasti rybolovu v zónach, v ktorých sa populácie riadia spoločne s Nórskom, s cieľom podporiť udržateľné využívanie morských biologických zdrojov, hospodárenie s nimi a ich ochranu v súlade s cieľmi SRP a zásadami dobrej správy.

               •Súlad s ostatnými politikami Únie

                  Neuplatňuje sa.

               2.PRÁVNY ZÁKLAD, SUBSIDIARITA A PROPORCIONALITA

               •Právny základ

                  Právnym základom tohto rozhodnutia je článok 218 Zmluvy o fungovaní Európskej únie (ZFEÚ), v ktorom sa stanovuje postup dojednávania a uzatvárania medzinárodných dohôd.

               •Subsidiarita (v prípade inej ako výlučnej právomoci)

                  Neuplatňuje sa (ide o výlučnú právomoc).

               •Proporcionalita

                  Rozhodnutie je primerané sledovanému cieľu.

               •Výber nástroja

                  Tento nástroj vychádza z článku 218 ods. 3 a 4 ZFEÚ.

               3.VÝSLEDKY HODNOTENÍ EX POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU

               •Hodnotenia ex post/kontroly vhodnosti existujúcich právnych predpisov

                  Neuplatňuje sa.

               •Konzultácie so zainteresovanými stranami

                  Neuplatňuje sa.

               •Získavanie a využívanie expertízy

                  Neuplatňuje sa.

               •Posúdenie vplyvu

                  Neuplatňuje sa.

               •Regulačná vhodnosť a zjednodušenie

                  Neuplatňuje sa.

               •Základné práva

                  Neuplatňuje sa.

               4.VPLYV NA ROZPOČET

                  Neuplatňuje sa.

               5.ĎALŠIE PRVKY

               •Plány vykonávania, spôsob monitorovania, hodnotenia a podávania správ

                  Rokovania by sa mali začať v prvom štvrťroku 2021.

               •Vysvetľujúce dokumenty (v prípade smerníc)

                  Neuplatňuje sa.

               •Podrobné vysvetlenie konkrétnych ustanovení návrhu

                  Komisia odporúča, aby:

                  –
                        Rada poverila Komisiu začatím a vedením rokovaní s Nórskym kráľovstvom s cieľom uzavrieť novú rybársku dohodu,

                  –
                        Komisia bola vymenovaná za vyjednávača EÚ v tejto veci,

                  –
                        Komisia viedla rokovania na základe konzultácií s osobitným výborom podľa ustanovení Zmluvy o fungovaní Európskej únie,

                  –
                        Rada schválila smernice na rokovania pripojené k tomuto odporúčaniu.

               Odporúčanie

               ROZHODNUTIE RADY

               o poverení začať rokovania o novej rybárskej dohode medzi Európskou úniou a Nórskym kráľovstvom

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 218 ods. 3 a 4,

               so zreteľom na odporúčanie Komisie,

               keďže:

               (1)V oblasti rybolovu je základom vzťahov Únie s Nórskom Dohoda o rybolove medzi Nórskym kráľovstvom a Európskym hospodárskym spoločenstvom, ktorá bola podpísaná 27. februára 1980 a ktorá nadobudla platnosť 16. júna 1981.

               (2)Po uplynutí počiatočného obdobia 10 rokov sa dohoda automaticky obnovuje na ďalších 6 rokov. Posledné predĺženie sa uskutočnilo v roku 2015.

               (3)Dohoda sa vzťahuje na Severné more, Skagerrak a severovýchodný Atlantik a umožňuje stanoviť celkový povolený výlov pre spoločné využívané populácie, prevod rybolovných možností, spoločné technické opatrenia a otázky súvisiace s kontrolou a presadzovaním.

               (4)Nórsko oznámilo svoje želanie nahradiť súčasnú dohodu vzhľadom na vystúpenie Spojeného kráľovstva z Únie a s tým spojený predpokladaný významný vplyv na spoločné riadenie populácií v severovýchodnom Atlantiku. Po uplynutí prechodného obdobia v rámci vystúpenia Spojeného kráľovstva (ktoré uplynie na konci roka 2020) sa na populácie budú vzťahovať dvojstranné alebo trojstranné dohody. Populácie, ktoré žijú vo vodách patriacich pod právomoc Spojeného kráľovstva, Únie a Nórska, budú predmetom samostatnej trojstrannej dohody. Vzhľadom na želanie Nórska nahradiť súčasnú dohodu bude potrebná nová dvojstranná dohoda, ktorá sa bude vzťahovať na populácie žijúce vo vodách, ktoré patria výlučne pod právomoc Nórska a Únie.

               (5)V súlade s článkom 63 ods. 1 Dohovoru Organizácie Spojených národov o morskom práve
                  2
                a vzhľadom na celkové vzťahy Únie s Nórskom je dôležité zachovať spoluprácu v oblasti zodpovedného rybolovu s cieľom zabezpečiť dlhodobú ochranu a udržateľné využívanie morských biologických zdrojov.

               (6)Preto by sa mali začať rokovania s Nórskom s cieľom uzavrieť novú dvojstrannú rybársku dohodu,

               PRIJALA TOTO ROZHODNUTIE:

               Článok 1

               Komisia sa týmto poveruje rokovať v mene Únie s Nórskym kráľovstvom o novej rybárskej dohode.

               Článok 2

               Smernice na rokovania sú uvedené v prílohe.

               Článok 3

               Rokovania sa povedú po porade s pracovnou skupinou Rady pre vonkajšiu rybársku politiku.

               Článok 4

               Toto rozhodnutie je určené Komisii.

               V Bruseli

                     Za Radu

                     predseda

                     (1)

                        Dohovor Organizácie Spojených národov o morskom práve (Ú. v. ES L 179, 23.6.1998, s. 3).

                     (2)

                        Dohovor Organizácie Spojených národov o morskom práve (Ú. v. ES L 179, 23.6.1998, s. 3).

    ---documentbreak---

               EURÓPSKA KOMISIA
            V Bruseli9. 12. 2020
            COM(2020) 787 final
            PRÍLOHA
            k
            odporúčaniu
            ROZHODNUTIA RADY o poverení začať rokovania o novej rybárskej dohode medzi Európskou úniou a Nórskym kráľovstvom

               PRÍLOHA

               Smernice na rokovania o novej rybárskej dohode s Nórskym kráľovstvom

               1.Cieľom rokovaní je uzavrieť novú dohodu, v ktorej sa stanovia všeobecné zásady a ciele vzťahov v oblasti rybárstva medzi Úniou a Nórskom a určí sa rámec pre riadenie spoločne využívaných populácií a pre recipročný prístup k vodám a zdrojom.

               2.Táto dohoda by sa mala vzťahovať na spoluprácu pri vypracovaní opatrení na účel udržateľného využívania a ochrany zdrojov vrátane predchádzania odhadzovaniu úlovkov.

               Konkrétne by sa Komisia mala usilovať:

               ·zabezpečiť, aby takéto opatrenia boli nediskriminačné a aby sa riadili vedecky podloženým prístupom v súlade s cieľom dosiahnuť maximálny udržateľný výnos v prípade dotknutých populácií,

               ·zahrnúť ustanovenia o spolupráci v oblasti kontroly a presadzovania, zbere údajov a vedeckých odporúčaniach,

               ·zabezpečiť trvalé zodpovedné rybárstvo, ktoré zaručuje dlhodobú ochranu a udržateľné využívanie morských biologických zdrojov v súlade s príslušnými zásadami medzinárodného práva,

               ·zachovať rybolovné možnosti Únie a zabrániť nepriaznivému ekonomickému vplyvu na rybolovné činnosti zmluvných strán,

               ·zachovať existujúce podmienky recipročného prístupu a stabilné podiely kvót, ktoré možno upraviť len so súhlasom zmluvných strán,

               ·zahrnúť podmienky upravujúce prevody a výmeny kvót a stanovovanie ročného alebo viacročného celkového povoleného výlovu alebo obmedzení rybolovného úsilia na základe dlhodobých stratégií riadenia,

               ·zahrnúť podmienky vydávania oprávnení na rybolov a pravidlá, ktorými sa zabezpečí rovnaké zaobchádzanie a dodržiavanie predpisov, vrátane spoločných kontrolných a inšpekčných činností.

               3.Dohodou sa vytvorí vhodný inštitucionálny rámec pre spoluprácu v oblasti ochrany a riadenia spoločne využívaných populácií, čím sa umožní jednotný prístup k riadeniu spoločne využívaných populácií vzhľadom na ďalšie dohody, ktoré môže EÚ prípadne uzavrieť pre dotknuté strany.

               4.V rámci dvojstranných rokovaní o podmienkach recipročného prístupu a podieloch kvót na rybolov medzi Európskou úniou a Nórskym kráľovstvom by sa mali zohľadniť výsledky rokovaní o trojstrannej rybárskej dohode medzi Úniou a Spojeným kráľovstvom Veľkej Británie a Severného Írska a Nórskym kráľovstvom, ktorá sa vzťahuje na populácie žijúce vo vodách Únie, ako aj vo vodách patriacich pod zvrchovanosť a právomoc Spojeného kráľovstva a Nórskeho kráľovstva.

               5.Dohoda by sa mala uzavrieť včas, aby sa zabezpečilo, že do roku 2023 nahradí súčasnú dohodu. Preto by mala obsahovať doložku o zrušení dohody.


               EURÓPSKA KOMISIA
            V Bruseli20. 3. 2020
            COM(2020) 106 final
            Odporúčanie
            ROZHODNUTIE RADY,
            ktorým sa mení rozhodnutie Rady zo 7. júna 2016, ktorým sa Komisia poveruje začať rokovania o komplexnej dohode o leteckej doprave medzi Európskou úniou a jej členskými štátmi a členskými štátmi Združenia národov juhovýchodnej Ázie (ASEAN), pokiaľ ide o záležitosti, ktoré patria do výlučnej právomoci Únie

               DÔVODOVÁ SPRÁVA

               1.KONTEXT ODPORÚČANIA

               •Dôvody a ciele odporúčania

                  Európska komisia 7. decembra 2015 navrhla stratégiu v oblasti letectva pre Európu, ktorá obsahovala niekoľko návrhov rozhodnutí Rady, ktorými sa Komisia poveruje začať rokovania medzi Európskou úniou a určitými tretími krajinami o komplexných dohodách o leteckej doprave. Jedným z týchto návrhov [COM(2015) 609 final] bolo začať rokovania so Združením národov juhovýchodnej Ázie (ASEAN).

                  Rada 7. júna 2016 rozhodla o poverení Komisie začať rokovania o komplexnej dohode o leteckej doprave medzi Európskou úniou a jej členskými štátmi a členskými štátmi združenia ASEAN, pokiaľ ide o záležitosti patriace do výlučnej právomoci Únie. Rozhodnutie Rady je platné štyri roky, t. j. platnosť uplynie 7. júna 2020.

                  Pokiaľ ide o rozhodnutie Rady, Komisia vydala vyhlásenie, v ktorom dospela k záveru, že časové obmedzenie poverenia nie je v súlade so zmluvami, a najmä s článkom 218 ods. 3 ZFEÚ.

                  Komisia 24. júna 2016 informovala vládu každého z 10 členských štátov združenia ASEAN o poverení Rady začať rokovania s členskými štátmi združenia ASEAN a vyzvala združenie ASEAN na začatie rokovaní.

                  Prvé kolo rokovaní sa konalo 27. – 28. novembra 2016 v Bruseli. Ôsme, a zatiaľ posledné kolo rokovaní sa uskutočnilo 20. – 22. novembra 2018 v Salzburgu. Počas ôsmeho kola rokovaní sa odsúhlasila väčšina častí návrhu dohody, pričom obe strany sa dohodli na interných konzultáciách o niekoľkých nevyriešených otázkach.

                  Interné konzultácie na strane združenia ASEAN stále prebiehajú.

                  Cieľom tohto odporúčania je vyzvať Radu, aby zmenila svoje rozhodnutie zo 7. júna 2016 bez toho, aby zmenila smernice na rokovania uvedené v prílohe k rozhodnutiu Rady.

               •Súlad s existujúcimi ustanoveniami v tejto oblasti politiky

                  Odporúčanie zmeniť rozhodnutie z júna 2016, ktorým sa Komisia poveruje začať rokovania s členskými štátmi združenia ASEAN, je plne v súlade s cieľmi vonkajšej politiky Únie stanovenými v komplexnej stratégii v oblasti letectva, ktorú Komisia navrhla v decembri 2015 s cieľom posilniť konkurencieschopnosť európskeho sektora leteckej dopravy.

               •Súlad s ostatnými politikami Únie

                  Toto odporúčanie je plne v súlade s cieľmi politiky Únie v oblasti letectva a podporuje aj iné politické ciele a súvisiace politiky, napríklad v oblasti pracovných práv, životného prostredia a boja proti zmene klímy, s cieľom lepšie zabezpečiť dosiahnutie týchto cieľov na oboch stranách.

               2.PRÁVNY ZÁKLAD

               •Právny základ

               Článok 218 ods. 3 ZFEÚ.

               •Výber nástroja

                  Navrhovaný nástroj: Rozhodnutie Rady podľa článku 218 ods. 3 ZFEÚ.

                  Iné prostriedky by neboli primerané z tohto dôvodu:

                  Rozhodnutie Rady podľa článku 218 ods. 3 ZFEÚ, ktorým sa Komisia poveruje začať rokovania, je predpokladaným postupom pre medzinárodné rokovania o doprave.

               Odporúčanie

               ROZHODNUTIE RADY,

               ktorým sa mení rozhodnutie Rady zo 7. júna 2016, ktorým sa Komisia poveruje začať rokovania o komplexnej dohode o leteckej doprave medzi Európskou úniou a jej členskými štátmi a členskými štátmi Združenia národov juhovýchodnej Ázie (ASEAN), pokiaľ ide o záležitosti, ktoré patria do výlučnej právomoci Únie

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 218 ods. 3,

               so zreteľom na odporúčanie Komisie,

               keďže:

               Ihneď po prijatí rozhodnutia Rady zo 7. júna 2016, ktorým sa Komisia poveruje začať rokovania o komplexnej dohode o leteckej doprave medzi Európskou úniou a jej členskými štátmi a členskými štátmi Združenia národov juhovýchodnej Ázie (ASEAN), pokiaľ ide o záležitosti, ktoré patria do výlučnej právomoci Únie, sa Komisia obrátila na každý členský štát združenia ASEAN s cieľom začať rokovania.

               Od novembra 2016 sa uskutočnilo osem kôl rokovaní.

               Za týchto okolností je nepravdepodobné, že by sa rokovania mohli úspešne uzavrieť pred uplynutím platnosti poverenia udeleného rozhodnutím Rady zo 7. júna 2016, t. j. do 7. júna 2020.

               Je preto potrebné zmeniť dané rozhodnutie tak, aby Komisia mohla v záujme Únie viesť rokovania v rámci smerujúcom k úspešnému uzavretiu rokovaní,

               PRIJALA TOTO ROZHODNUTIE:

               Článok 1

               Rozhodnutie Rady zo 7. júna 2016, ktorým sa Komisia poveruje začať rokovania o komplexnej dohode o leteckej doprave medzi Európskou úniou a jej členskými štátmi a členskými štátmi Združenia národov juhovýchodnej Ázie (ASEAN), pokiaľ ide o záležitosti, ktoré patria do výlučnej právomoci Únie, sa mení takto:

               1.Názov rozhodnutia sa nahrádza takto:

               „Rozhodnutie Rady zo 7. júna 2016, ktorým sa Komisia poveruje začať rokovania o komplexnej dohode o leteckej doprave medzi Európskou úniou a jej členskými štátmi a členskými štátmi Združenia národov juhovýchodnej Ázie (ASEAN)“.

               2.Znenie článku 1 sa nahrádza takto:

               „Komisia sa týmto poveruje rokovať v mene Únie o komplexnej dohode o leteckej doprave s členskými štátmi Združenia národov juhovýchodnej Ázie (ASEAN).“

               3.Znenie článku 3a sa nahrádza takto:

                  „Toto rozhodnutie je platné na neobmedzený čas.“

               Článok 2

               Toto rozhodnutie je určené Komisii.

               V Bruseli

                     Za Radu

                     predseda